open-index/open-wikipedia-markdown huggingface dataset:
Irene Urdangarin

**Irene de Todos los Santos Urdangarin y de Borbón** (født 5. juni 2005) er datter av prinsesse Cristina av Spania og hennes ektemann Iñaki Urdangarin. Hun er dermed barnebarn av kong Juan Carlos av Spania og dronning Sofia av Spania. 

Urdangarin er nummer ti i arverekken til den spanske tronen.

## Referanser
Filmregissør

**Filmregissør** er den kunstnerisk ansvarlige i en filmproduksjon, og dermed for visualiseringen av filmmanuskriptet. Regissøren står for filmens kreative og dramatiske aspekter og instruerer de tekniske operatørene og skuespillerne under innspillingen av filmen. Utover det å instruere handlingen foran kameraet, som omfatter skuespillet og dialogen, orkestrerer regissøren også kamerainnstillinger og -bevegelser, lyd, lyssetting og alle andre aspekter som bidrar til filmens endelige audiovisuelle uttrykk, også kalt Mise en scène.

Innenfor europeisk film er det tradisjon for at filmregissøren har stor kunstnerisk kontroll med filmen, mens mange regissører i for eksempel Hollywood er underlagt og utvelges av produsenten, som har det endelige ansvaret overfor filmselskapet og beslutningskompetansen i spørsmål om alt fra manuskriptet til den endelige klippingen av filmen.

## Referanser


## Eksterne lenker
*
Eniro Norge

**Eniro Norge** er et datterselskap av det svenske Eniro AB. Selskapet ble etablert i Norge i 2001 etter oppkjøpet av Scandinavia Online og overtok da varemerkene *Sol.no* og *Kvasir.no*. 17. januar 2005 etablerte selskapet søketjenesten Eniro.no. 6. desember 2005 overtok Eniro Norge sin hovedkonkurrent, Findexa, med merkevarenavnene *GuleSider*, *BizKit*, *Ditt Distrikt* og *Yelo*. 

**Eniro Norge** er et ledende informasjons- og søkeselskap i det norske mediemarkedet. 

Eniros produkter gir sine brukere hjelp til å finne relevant informasjon de søker etter via kanaler som katalog, Internett, mobile tjenester og manuell nummeropplysning. 

I produktporteføljen inngår kjente merkevarer som Gule Sider, Kvasir, Ditt Distrikt, Telefonkatalogen, Proff™ og SOL, samt Findexa Forlag som er et datterselskap av Eniro Norge.
V-stil

**V-stilen** er en svevstilling i skihopping som ble innført rundt 1990. Æren for å ha introdusert stilen har tilfalt den svenske hopperen Jan Boklöv.

Det er ikke mange skihoppere som har benyttet seg av den tradisjonelle svevestillingen, for deretter å omstille seg til Boklövs V-stil. Én som derimot gjorde det var Jens Weißflog.

## Eksterne lenker
* NRK Gull om norske reaksjoner på Jan Boklövs V-stil (Besøkt 30. januar 2013)
Koldtbord

**Koldtbord**, også kjent som **smørgåsbord** (svensk: **smörgåsbord**), er en buffet bestående av forskjellige typer retter, hovedsakelig av kalde retter, men også varmretter forekommer. Koldtbord serveres gjerne til sammenkomster som bryllup, konfirmasjon, dåp, mottagelse etter begravelse eller andre passende anledninger, og i samband med høytider, fremst jul, påske og Sankthans.

Eksempler på anretning:

**[[Fisk]] og  [[skalldyr]]**
*Helkokt laks –  glasert
*Røkt laks –  eggerøre/omelett
*Gravet laks –  sennepsaus
*Sild
*Reker – majones – sitron
*Rekesalat

**[[Kjøtt]]**
*Kaldskåret kjøtt (vanligvis med potetsalat)
*Lammelår – urtesaus – kokte poteter – grønnsaker
*Svinesteik
*Kjøttkake – kokte poteter

Ost og diverse desserter er også vanlig.

Til koldtbord severes også tilbehør som smørbrød, gjerne loff.
Koldtbord regnes i likhet med snitter som tradisjonell selskapsmat.
Kvasir (mytologi)

**Kvasir** eller **Kvase** («gjæret bærsaft», jfr drikken kvass) var i norrøn mytologi en vismann skapt av vaner og æser i en bindende fredsavtale som ble beseglet med at alle spyttet i et kar etter tur. For å beholde dette vitnesbyrdet om fredsavtalen, skapte de en mann av spyttet, og det ble Kvasir, som var så vis at ingen kunne spørre om noe han ikke visste svaret på.

## Kvasir og Loke
Kvasirs visdom var nyttig da gudene ville ha tak i Loke for å straffe ham for all ugagn han stod bak. Ifølge Snorre forvandlet Loke seg til en laks og skjulte seg ved Franangerfossen. Når han iblant tok sin egen skikkelse, knyttet han fiskegarn, slik fiskenett lages. Men så fikk Odin øye på ham fra Lidskjalv. Loke sprang straks ut i elven i lakseskikkelse; nettet kastet han på varmen. Da æsene kom til huset, var Kvasir den første som gikk. I asken så han restene av fiskegarnet, og forstod straks at det var til å fange fisk. Æsene knyttet da et tilsvarende garn, kastet det i elven og jaget Loke foran seg til fossen, der Tor dro ham opp.

## Kvasirs blod
Brage forklarte i *Skaldskaparmål*, kap. 5-6, hvordan skaldskap oppstod: Kvasir reiste vidt og underviste andre, helt til han møtte de to onde dvergene Fjalar og Galar som drepte ham og tappet blodet hans i to kar, Son og Bodn, og en kjel som het Odrøre. Dvergene rørte blodet sammen med honning, og av dette oppstod skaldemjøden som gjør enhver som drikker den, til skald og vismann. Men til æsene sa dvergene at Kvasir var kvalt av sitt eget vett. Mjøden måtte de likevel gi fra seg til jotnen Suttung som bot for drapet på hans foreldre, og derfor er «Suttungs mjød» en kjenning for «skaldskap», jfr Suttungbevegelsen.

Suttung tvang dvergene ut på skjæret der de hadde latt faren hans drukne, og lot dem sitte der til tidevannet steg og kom til å drukne dem. Først da tilbød de ham mjøden med Kvasirs blod, og Suttung lot dem til gjengjeld leve. Mjøden gjemte han på Hnitberg og satte datteren sin, Gunnlod, til å vokte den; men Odin klarte senere å lure den fra henne. - Andre kjenninger for «skaldskap» er «Kvasirs blod» eller «dvergenes drikk» eller «Hnitbergs væte» eller «Odrøres eller Bodns eller Sons fylde eller væske» eller «dvergenes fartøy» — for denne mjøden reddet dem fra døden ute på skjæret.

## Referanser
Eniro

**Eniro AB** er et svensk IT-selskap som blant annet utvikler og tilbyr søke- og katalogtjenester gjennom Internett, telefoni og post. Konsernet har om lag 5&nbsp;000 ansatte og er listet med tickeren ENRO på Stockholm børs. Selskapet ble dannet i juni 2000, ved at flere av Telias datterselskaper som håndterte lignende oppgaver innen søke-, katalog- og karttjenester ble samlet i Eniro AB. 10. oktober samme år ble selskapet børsnotert.

Selskapet etablerte seg i Norge med Eniro Norge og ved oppkjøp av Findexa i 2005. Eniro har per 2009 virksomhet i Sverige, Norge, Finland, Danmark og Polen; hvorav aktiviteten i Sverige og Norge står for 75 % av driftsinntektene. Selskapets hovedkontor ligger i Solna kommune i Stockholms län.

Eniro tilbyr gjennom forskjellige merkenavn telefonkataloger, gule sider, markedstjenester, kartsøk og generelle søkemotorer gjennom Internett, mobil- og fasttelefoni og trykte medier.

## Referanser


## Eksterne lenker
*
Qian Xuantong

**Qian Xuantong** (tradisjonell kinesisk: 錢玄同, forenklet kinesisk: 钱玄同 , pinyin: * Qián Xuántóng *, født 1887 i Huzhou i Zhejiang i Kina, død 17. januar 1939) var en kinesisk professor ved Pekinguniversitetet og ved flere universiteter, og fonetiker som arbeidet for fremmet av det kinesiske folkespråk (*[[baihua]]*). Som medarbeider i tidsskriftet La Jeunesse var han med på å legge grunnlaget for 4. mai-bevegelsen. Han underviste ved flere universiteter. 

Qian Xuantong foreslo at det kinesiske skrifttegnsystemet skulle avskaffet. Han var en sterk tilhenger av esperanto, og det var noen anledninger at han foreslo at esperanto skulle erstatte kinesisk.

Han gikk også inn for forenkling av det kinesiske tegnspråk og standsardisering av uttalereglene. 

Hans sønn Qian Sanqiang var atomfysiker, og bidro til utviklingen av atomvåpen i Kina. 

## Referanser
Amyotrofisk lateralsklerose

**Amyotrofisk lateralsklerose** (**ALS**) er en nervesykdom som angriper motoriske nerveceller i ryggmargen og hjernen. Den er uhelbredelig, og behandlingen er i stor grad symptomatisk, det vil si at man ikke kan iverksette helbredende tiltak, kun tiltak som reduserer symptomene og plagene med sykdommen. Gjennomsnittlig levetid etter diagnosetidspunkt er 3&ndash;4 år, dog variasjoner fra seks måneder til mer enn ti år er registrert. Sykdommen debuterer oftest etter 50-års alder. De fleste ALS-pasienter dør på grunn av sviktende pust/lungefunksjon siden kraften i pustemuskulaturen forsvinner. 15 % av tilfellene er arvelige, og arves nesten alltid etter et autosomalt dominant arvemønster, det vil si at det er nok med et gen for sykdommen i ett av kromosomparene, dog er recessiv arv kjent fra Skandinavia. Recessiv arv er når genet må være til stede i begge kromosomene i kromosomparet for å gi sykdom.

ALS starter oftest asymmetrisk, gjerne med svakhet/klossethet i en hånd. Tilstanden rammer både det øvre og det nedre motorneuron, både det øvre mellom hjernen og ryggmargen, og det nedre mellom ryggmargen og muskelen. Dette kan gi opphav til et viktig klinisk funn: De dype senereflekser er ofte meget livlige, som uttrykk for skade av øvre motoneuron, samtidig som det ses perifere pareser og muskelatrofi. Pareser og atrofi (lammelser og svekket, tynnere muskulatur) i tillegg til fascikulasjoner (småskjelvinger) stammer fra skade av nedre motorneuron. Hos noen debuterer sykdommen med progressiv bulbærparese (tale- og svelgvansker). Disse pasientene har den dårligste prognosen. Det skal ikke forekomme sensoriske utfall (svekket berøringssans), og øyesymptomer og sfinkterproblemer(lukkemuskelproblemer) kommer svært sent i forløpet.

Det finnes imidlertid eksempler på mennesker som har levd i flere tiår med sykdommen, slik som fysikeren Stephen Hawking, som levde i over 50 år med sykdommen.

## Betegnelse
Sykdommen omtales i Norge oftest med forkortelsen ALS. Sykdommen er kjent under flere navn, i USA kaller man den gjerne *Lou Gehrig’s disease* etter baseballspilleren som fikk diagnosen i 1939. Et fransk navn på sykdommen er *maladie de Charcot* etter nevrologen Jean-Martin Charcot. I Storbritannia omtales den ofte synonymt med motornevronsykdom (*motor neuron disease*), idet ALS er den altoverskyggende hyppigst forekommende sykdom innenfor denne sykdomsgruppen.

## Behandling
Som behandling gir man riluzol (Rilutek), en glutamathemmer, som det er vist forlenger livet med 8&ndash;10 mnd.

Det er mulig å holde en ALS-pasient i live ved hjelp av respirator når vedkommende ikke lenger klarer å puste selv. Japan er et av de landene som har gått lengst på dette punktet. Pasientene lever da nesten fullstendig uten muskelfunksjon siden stort sett alle motorneuronene er døde.

## Referanser


## Eksterne lenker
* http://www.alsnorge.no
* ALS-Project – Programmer for personer som lider av ALS
*
Kambo

**Kambo** er et område i den nordlige delen av Moss i Østfold, mot grensen til Akershus.

## Etymologi
Stedsnavnet kommer fra den gamle setegården Kambo, som ifølge Oluf Ryghs verk om norske gårdsnavn kommer av «Kambhorn». Han angir at «horn» trolig kan tolkes som et fremspringende hjørne, noe som viser til det høye neset på nordsiden av Kambobukten. Gården ble trolig ryddet i jernalderen. Kambo er nevnt i to middelalderbrev av kong Magnus Lagabøte fra omkring 1270.

## Boligområder og næringsliv
Området inkluderer boligområdene Nøkkeland, Sjøhagen og Kulpeåsen, men ikke Åvangen, Trolldalen og Skredderåsen. Det er industribedrifter, butikker og tjenesteytere i området. Den lokale marinaen har omkring 300 båtplasser, vinteropplag og boblehavn.

## Samferdsel
Østfoldbanen har stoppested på Kambo stasjon. Den nåværende stasjonen ble åpnet i 1996, som erstatning for Kambo stasjon som ble nedlagt samme år etter å ha vært åpen siden 1879. Det gamle jernbanesporet ble gjort om til gangvei til Moss etter at nytt dobbeltspor ble åpnet.

## Skoler og barnehager
Kambo har to skoler: Nøkkeland skole og Steinerskolen. Nøkkeland skole ble åpnet i 2011. Skolen har to bygg: et gammelt bygg for 1. til 5. trinn og et nytt bygg for 6. til 10. trinn. Det gamle bygget ligger i de tidligere lokalene til Kambo skole. Skolen erstattet Grindvold som ungdomsskole for Kambo- og Åvangen-områdene. I det nye bygget finnes idrettshall med håndballbane i internasjonal størrelse. Bygging av en svømmehall er utsatt, grunnet en høyspentledning som må i bakken. Ved siden av utdanning er det også to barnehager på Kambo. Den ene ligger på Åvangen og heter Skredderåsen barnehage, mens den andre ligger på Nøkkeland og heter Luenbakken barnehage. På Kambo er det også et senter, der det blant annet er matbutikk, cafe, apotek og et legesenter.

## Idrett
Kambo Idrettslag ble stiftet i 1964 og driver i første rekke med fotball.

## Den Norske Automobilfabrikk
Den Norske Automobilfabrikk ble etablert på Kambo i 1936, og var en av de få «bilfabrikkene» som har eksistert i Norge. En annen norsk bilprodusent holdt til på Lunde i Telemark; bilene derfra hadde merkenavnet «Troll». Fabrikken på Kambo produserte riktignok ikke egne biler, men monterte innkjøpte deler. Fra 1936 til 1945 var det tyske Adler-biler som ble montert på Kambo. Etter krigen bygget Den Norske Automobilfabrikk amerikanske Plymouth. Virksomheten opphørte rundt 1960.

## Bildegalleri

Fil:Kambo stasjon TRS 061129 010.jpg|Kambo stasjon 
Fil:Kambo - no-nb digifoto 20150730 00016 bldsa PK30676.jpg|Fotografiet er hentet fra Nasjonalbibliotekets bildesamling (no-nb digifoto 20150730 00016 bldsa PK30676) 
Fil:Kambo. Parti ved Møllen. - no-nb digifoto 20150116 00312 bldsa PK30423.jpg|Fotografiet er hentet fra Nasjonalbibliotekets bildesamling, og har påskriften "Kambo. Parti ved Møllen." (no-nb digifoto 20150116 00312 bldsa PK30423) 


## Referanser




## Eksterne lenker
* Digitalt fortalt: «Bilen frå Kambo» (skrevet av Bjørg Holsvik, Østfoldmuseene) (besøkt 16. mars 2012)
På vei mot livet

***På vei mot livet*** (originaltittel: *Les Quatre Cents Coups*) er et fransk ungdoms-drama fra 1959, regissert av François Truffaut. 

Filmen var Truffauts debut som spillefilmregissør, og vant prisen for beste regi i Cannes i 1959.

## Handling
Antoine Doinel er en ung gutt som vokser opp i Paris, i løpet av 1950-tallet. Misforstått av foreldrene, og ofte plaget av en lærer på skolen på grunn av disiplin-problemer, stikker Antoine ofte vekk fra både hjemmet og fra skolen. Antoine stjeler en skrivemaskin fra stefarens arbeidsplass for å finansiere planene om å forlate hjemmet for godt. Men fordi han ikke klarte å selge maskinen, blir Antoine pågrepet i det han forsøker å returnere den.

Stefaren hans overlater Antoine til politiet, og Antoine må dele en celle i fengsel sammen med prostituerte og tyver. Antoines mor tilstår at ektemannen hennes ikke er Antoines biologiske far. Antoine blir plassert på et senter for ungdommer med problemer. Ved senteret spiller Antoine fotball sammen med de andre guttene, før han kommer seg under et gjerde og løper bort til havet – som han alltid har ønsket å se. Han når strandlinjen til havet, og løper ut i havet.

## Rollebesetning
* Jean-Pierre Léaud som Antoine Doinel
* Albert Rémy som Julien Doinel
* Claire Maurier som Gilberte Doinel
* Guy Decomble som fransklæreren
* Patrick Auffay som René Bigey
* Georges Flamant som Monsieur Bigey
* Pierre Repp som engelsklæreren

## Antoine Doinel
Dette er den første av totalt fem filmer om rollefiguren Antoine Doinel. Da Truffaut laget denne filmen så han ikke for seg at Doinel skulle dukke opp i flere filmer, men det skulle etter hvert vise seg at han skulle være med i hele fire filmer, tre helaftens og én kortfilm, etter *På vei mot livet*. Doinel spilles av samme skuespiller i alle filmene, Jean-Pierre Léaud, og vi følger ham fra han er 14 år gammel i *På vei mot livet* til han er 34 i *L'amour en fuite*.

Det er vanlig å se på Antoine Doinel som en til en viss grad selvbiografisk figur, som Truffaut blant annet har brukt for å fortelle om sin egen vanskelige barndom.

### Andre filmer
* *[[Antoine et Colette]]* (kortfilm, en del av antologien *[[L'Amour à vingt ans]]* fra 1962)
* *[[Baisers volés]]* (1968)
* *[[Domicile conjugal]]* (1970)
* *[[Kjærlighet på flukt|L'amour en fuite]]* (1979)

## Priser
I tillegg til å vinne prisen for beste regi på Filmfestivalen i Cannes i 1959, vant filmen blant annet kritikerprisen til New York Film Critics Circle samme år, og ble kåret til beste europeiske ved utdelingen av den danske Bodilprisen i 1960. Den var også nominert til beste originalmanus på den 32. Oscar-utdelingen i 1960, men ble slått av filmen *[[Kryss på linjen]]*.

## Referanser


## Eksterne lenker
*
ASA

**ASA** kan sikte til: 

* Allmennaksjeselskap
* Acetylsalisylsyre
* IATA-koden til Assab internasjonale lufthavn i Eritrea
* IOK-landskode for Amerikansk Samoa (Amerikansk Samoa under OL)
* artisten Asbjørn Krogtoft
* ASA (bil), en italiensk bil
Yang Kaihui

**Yang Kaihui** (, pinyin: *Yáng K&#257;ihuì*; stilnavn: **Yunjin** (), *Yúnjǐn* født 6. november 1901 i landsbyen Bancang ved Changsha i Hunan i Kina, henrettet 14. november 1930) var Mao Zedongs hustru fra 1920 til 1927.

Hun var datter av Yang Changji, overlærer på Hunans første normalskole og en av Maos favorittlærere. Hun sluttet seg til Det kinesiske kommunistparti i 1921 og ble henrettet av Kuomintang i 1930.

## Poesi
Yang skrev dikt for å uttrykke sin ensomhet og sitt savn etter Mao. Ett av dem, "偶感" (engelsk: "Occasional Feeling"), ble skrevet i oktober 1928, to år før hennes død, og ble oppdaget da hennes tidligere bosted ble reparert femti år senere:

## Referanser


## Litteratur
* 
* http://www.hudong.com/wiki/%E6%9D%A8%E5%BC%80%E6%85%A7 2011-6-16
* https://web.archive.org/web/20120326105125/http://media.icxo.com/htmlnews/2008/04/10/1269463_0.htm 2011-6-16
The Parachute Regiment

**The Parachute Regiment** er et regiment med fallskjermsoldater i den britiske hæren. Regimentet består idag av tre aktive bataljoner og én reservebataljon:

*1. bataljon, The Parachute Regiment (1&nbsp;PARA)
*2. bataljon, The Parachute Regiment (2&nbsp;PARA)
*3. bataljon, The Parachute Regiment (3&nbsp;PARA)
*4. (gevorbne) bataljon, The Parachute Regiment (4&nbsp;PARA(V))

I desember 2004 kunngjorde forsvarsministeriet at 1&nbsp;PARA vil danne kjernen i et nytt forband, med navnet Joint Special Forces Support Group, som skal fungere som en støtteavdeling for spesialstyrken SAS. The Parachute Regiment avgir flere soldater til SAS enn noe annet regiment.

## Historie
Britenes statsminister Churchill hadde blitt imponert av suksessen til tyske luftbårne avdelinger under Blitzkriegen i Vest-Europa. Disse hadde tatt vitale objekter før fremrykningen til stridsvognene. Den 22. juni 1940 kontaktet han forsvarssjefen og ba ham sette opp en avdeling på minst 5&nbsp;000 fallskjermsoldater. Det eksisterte allerede planer for utdanning av fallskjermsoldater, noe som gjorde at soldater fra avdelingen «No 2 Commando» kom fort igang med treningen, og de hadde sine første fallskjermhopp allerede den 21. juli 1940. Avdelingen endret navn den 21. november 1940 til «No 11 Special Air Service». Mot slutten av 1940 hadde avdelingen rundt 500 godkjente fallskjermhoppere. Etterhvert begynte den første fallskjermbrigaden («1st Parachute Brigade») å ta form og betegnelsen ble igjen endret den 15. september 1941 til den første fallskjermbataljonen («1st Parachute Battalion»), og er nå kjent som «1. PARA». Avdelingen som nå er kjent som «2. PARA» ble opprettet som den andre fallskjermbataljonen («2nd Parachute Battalion») den 30. september 1941. Da generalmajor Frederick Browning opprettet den første luftbårne divisjonen, «1st Airborne Division», ble fallskjermbataljonene gruppert sammen og dannet den 1. august 1942 fallskjermregimentet. Dette ble da en del av det nylig opprettede «Army Air Corps».

Den første britiske fallskjermoperasjonen var aksjonen mot Tragino akvadukten i februar 1941. Denne ble utført av «No 11 Special Air Service». Den første vellykkede aksjonen utført av regimentet var Bruneval-raidet i februar 1942.

## Referanser


## Eksterne lenker
* 
* ParaData: A living history of the Parachute Regiment and Airborne Forces
Det franske ostindiske kompani

**Det franske ostindiske kompani** (fransk: *Compagnie française des Indes orientales*) var et fransk selskap stiftet i 1664 for å konkurrere mot det britiske og det nederlandske ostindiakompani.

Selskapet ble uttenkt og planlagt av finansminister Jean Baptiste Colbert og sanksjonert av kong Ludvig XIV for å drive handel på den østlige halvkule. Den første generaldirektøren var François Caron, som hadde arbeidet 30 år for Det nederlandske ostindiske kompani, inkludert 20 år i Japan.

Det franske ostindiske kompani mislyktes i å grunnlegge en koloni på Madagaskar, men opprettet havner på de nærliggende øyene Bourbon og Île-de-France (dagens Réunion og Mauritius). I 1719 var selskapet aktivt i India, men det nærmet seg konkurs. Samme år ble det underlagt John Law sammen med andre handelskompanier for å danne Compagnie Perpétuelle des Indes. Selskapet gjenvant sin selvstendighet i 1723.

Da det mogulske keiserriket sto for fall bestemte franskmennene seg for å gå inn i Indias politiske affærer for å beskytte sine interesser, spesielt ved å inngå allianser med lokale ledere i Syd-India. Fra 1741 fulgte franskmennene under generalguvernør Joseph François Dupleix en aggressiv linje mot inderne og britene inntil de ble nedkjempet av Robert Clive.

Kompaniet var ikke i stand til å holde seg gående uten økonomisk støtte og ble nedlagt i 1769, få år før den franske revolusjon. Flere indiske handelshavner, inkludert Pondicherry og Chandernagore, forble under fransk kontroll inntil 1949.

## Referanser
Beleiring

En **beleiring** er en militær aksjon som avskjærer en by, en befestning eller et landområde fra omverdenen.  Hensikten er å erobre området, enten gjennom angrep eller utmattelse for eksempel som følge av mangel på vann, mat, medisiner eller ammunisjon.

## Historikk
Beleiringer er kjent helt fra antikken til vår tid, men de har blitt mindre vanlige av flere grunner.  En grunn er at ildkraften til moderne våpen ganske raskt kan redusere ethvert beleiret objekt til grus og en annen grunn er at stadig større mobilitet i krigføringen har gjort statiske objekter mindre viktige.

I tidligere tider var beleiring en vanlig form for krigføring fordi den som ble angrepet konsentrerte sine styrker i festninger og gjorde utfall fra disse mot de angripende styrker. Angriperen måtte derfor beleire festningene for å kunne løse sitt oppdrag. Senere lærte angriperne å sette igjen mindre styrker for å passe på festningene, mens hovedstyrken opererte utenom eller mellom disse.

## Operasjonsmodus
En beleiring er en kompleks militær operasjon. Man ønsker både å holde de beleirede inne og hindre at noen utenfra kommer inn.  En vanlig operasjonsmodus for å ta en festning var at man omringet festningen og tilbød okkupantene å overgi seg. Hvis de avslo begynte en lang prosess, gjerne med bombardering fra beleiringsmaskiner og minering (undergraving) av festningsmurene. Angrep med stiger og beleiringstårn kunne skje hvis ikke forsvarerne overga seg innen rimelig tid.

## Folkeretten
Beleiring er i utgangspunktet en tillatt krigføringsmetode, men flere forholdsregler må ivaretas under selve beleiringen og ved eventuelle angrep mot det beleirede området. Praktisk mulige tiltak skal iverksettes for å unngå skade på de objekter som ikke utgjør lovlige mål, slik som sykehus, kulturminner, religiøse steder og skoler, så lenge disse ikke er tatt i bruk på en måte som gjør dem til lovlige mål.

Det er forbudt å gjennomføre beleiring dersom hensikten er utsulting av sivilbefolkningen. Det er også forbudt å angripe, ødelegge, fjerne eller gjøre ubrukelig objekter som er uunnværlige for at sivilbefolkningen kan overleve. Forbudet gjelder ikke for objekter til bruk for motpartens militære styrker. 

Dette er beskrevet i Genèvekonvensjonene.

## Beleiringstilstand
En *beleiringstilstand* er en situasjon som oppstår når et land, et landområde eller en by er avskåret fra omverdenen av fiendtlige tropper. Beleiringstilstander erklæres og kunngjøres av myndighetene, og innebærer at unntakslover trer i kraft.

## Kjente beleiringer
* Beleiringen av Troja (omtrent 1200 f.Kr.) 
* Beleiringen av Masada (72 f.Kr.)
* Beleiringen av Malta i 1565
* Beleiringen av Leningrad (1941&ndash;1944)
* Beleiringen av Sarajevo (1992&ndash;1996)

## Referanser


## Eksterne lenker
* Tre egyptiske beleiringer (engelsk)
* PBS.org om beleiringer (engelsk)
Rainforest Challenge

**Rainforest Challenge** er en årlig terrengkjøringskonkurranse i Malaysia.  Den foregår sist i november og først i desember over en rute på 800 km.  Utfordringen er ikke å kjøre fort, men å ta seg fram langs ruta i det hele tatt.  Konkurransen foregår under monsunen, noe som gjør forholdene ekstra vanskelige.

Det er priser kalt *Individual Champion*, *Team Champion*, *Team Spirit Award*, *Jungle Man*, *Most Unique 4x4*, *Environment Award* og andre.

Konkurransen ble startet av Luis J.A.Wee i 1997.  Først var den sponset av dekkprodusenten Dunlop og senere av dekkprodusenten Simex.

## Eksterne lenker
*  (engelsk)
* Tips for å vinne konkurransen samt bildegallerier (engelsk)
Al Green

**Al Green** (født 13. april 1946 i Forrest City i Arkansas) er en amerikansk sanger.

Green begynte å synge gospel da han var veldig ung. Han gikk over til å synge soul på slutten av 1960-tallet og slo igjennom i 1972 med låten «Let's Stay Together». Suksessen ble fulgt opp med hiter som «I'm Still in Love With You», «Call Me» og «Sha-La-La (Make Me Happy)». Han vendte tilbake til sine gospel-røtter på slutten av 1970-tallet og fortsatte i den banen frem til 1988 da han begynte å synge «verdslig» musikk igjen. 

Al Green ble innlemmet i Rock and Roll Hall of Fame i 1995.

## Referanser


## Eksterne lenker
* 
* 
* 
*
Jinggangshan

:*Det er også et kinesisk byfylke i provinsen Jiangxi ved navn [[Jinggangshan (Ji'an)|Jinggangshan]].* 

**Jinggangshan** (**Jinggang Shan**, kinesisk: 井冈山; hanyu pinyin: *Jǐnggāngshān*, *Jinggang-fjellene*) ligger i Luoxiaofjellene i en avsidesliggende grensesone mellom provinsene Jiangxi og Hunan sørøst i Kina. De omfatter deler av tre fylker: Jinggangshan, Yongxin og  Suichuan. Fjellene dekker rundt 670 km², med en gjennomsnittlig høyde på 381,5 moh. Høyeste topp er 1841 moh.

Fjellene har en sentral plass i kinesisk kommunistisk selvbevissthet, ettersom det var her en stor gruppe revolusjonære holdt ut i lang tid frem til oktober 1934, og brøt opp til «den lange marsjen» som endte i det nordlige Shaanxi og med Mao Zedongs dominerende kontroll over Det kinesiske kommunistparti. 

Jinggangshan ble nærmest et pilegrimsmål for rødegardistene og andre kinesiske kommunister under kulturrevolusjonen. En viktig gruppering rødegardister i Beijing fikk navnet *Jinggangshan*regimentet. 

Fjellene er senere blitt et av de fremste reisemål for såkalt rød turisme. 

Det amfibiske landingsskipet «Jinggang Shan» har fått sitt navn fra fjellområdet.
Kontreadmiral

**Kontreadmiral** er en militær grad i krigsflåter, tilsvarende generalmajor i land- og luftstyrker.

## Bakgrunn
Tradisjonelt valgte sjefen for en flåte, admiralen, å plassere sitt flaggskip i midten av formasjonen med sin nestkommanderende: viseadmiralen i front og med sin 3. kommanderende i flåtens baktropp, som leder av reserven. Herav den vanlige engelske betegnelsen: *Rear Admiral*. Bakgrunnen for navnet er for det tilfellet at flåten må vende om og «gå kontra», nå under ledelse av kontreadmiralen.

På Tordenskjolds tid var tittelen schoutbynacht som er hentet fra nederlandsk *schout-bij-nacht*.

## Etymologi og uttale
Ordets første del kommer fra fransk, av *contre*, som betyr «mot». *Kontreadmiral* skal ifølge Språkrådet uttales med trykk på o, ikke på e i kontre.

## Referanser
Fundamentalisme

**Fundamentalisme** er et begrep med uklart innhold, og med sterke følelser og assosiasjoner knyttet til seg i moderne bruk. Begrepet kan vise til minst fire forskjellige størrelser:

#Fundamentalisme som bevegelse startet fra en gruppe protestantiske teologer I USA som utga en skriftserie de kalte «*The Fundamentals*» (fra 1909). I møte med tidens omtolkninger av kristen tro («modernismen») argumenterte disse teologene grundig for klassiske kristne dogmer som jomfrufødsel, Jesu oppstandelse, Jesu guddommelige natur, menneskets henfallenhet til synd osv. Altså å vende tilbake til troens fundament eller grunnlag. Denne gruppen «fundamentalister» – som har gitt navnet til bevegelsen – passer ikke inn i noen av de følgende, som har blitt assosiert med betegnelsen siden: 
#Fundamentalisme kan forstås som en *anti-vitenskapelig tolkning av religiøse skrifter*. Spesielt i USA har religiøse grupper i det 20. århundre satt Darwins evolusjonsteori opp imot den kristne Bibelen. En alternativ forståelse av universets opphav er utviklet (ofte kalt «kreasjonisme»). Noen religiøse grupper (ikke nødvendigvis de samme) er skeptiske til moderne teksttolkning, og ønsker å lese Bibeltekster «som de står», uavhengig av historiske og vitenskapelige metoder. 
#Fundamentalisme brukes i praksis ofte synonymt med *[[fanatisme]]*, kjennetegnet ved svart-hvitt-tenkning, mangel på saklighet og balanse, mangel på vilje til å forstå og respektere annerledes-tenkende. Slike tendenser finner man både i religiøse eller andre sammenhenger. 
#Man kan også legge til en fjerde bruk av «fundamentalisme» som har dukket opp i de senere år: Det brukes om *[[ekstremisme]]* generelt, om politiske ideologier som er fiendtlig innstilt til omgivelsene og er villig til å bruke vold og terror for å fremme sine mål.

Begrepet «fundamentalisme» brukes i dag på mange forskjellige grupper og er et sterkt negativt ladet begrep. I debatt vil det være nyttig å presisere begrepet.

Fundamentalisme handler ikke primært om bestemte religiøse idéer, men betegner en ny form for religion og en ny type religiøse ledere som best forstås som en reaksjon mot modernitetens prosesser.

## Referanser


## Se også
* Fundamentalisme i kristendommen, konservativ kristendom, evangelikalisme
* Fundamentalisme i islam, salafisme, ortodoks sunni-islam
*  Fundamentalisme i jødedommen, haredisk jødedom, ultraortodoks jødedom
* Fundamentalisme i hinduismen
* Fanatisme
* Ortodoksi

## Eksterne lenker
* Professor Terje Tvedt om fundamentalisme i Aftenposten
* Utfyllende artikkel om fundamentalisme (dansk)
*Hva er fundamentalisme? *Religionsoraklene*. https://religionsoraklene.no/hva-er-fundamentalisme/
Koalisjon

**Koalisjon** (lat *coalescere* – gro sammen) er en midlertidig allianse mellom parter. 

En koalisjonsregjering er en koalisjon som består av flere politiske partier. Den kan være en flertallsregjering eller en mindretallsregjering. Et eksempel på en flertallsregjering er Norges såkalte *rødgrønne* koalisjonsregjering fra 2005 til 2013. En storkoalisjon er en koalisjonsregjering av de største partiene i parlamentet. Dette vil gjerne være det største borgerlige partiet og det sosialdemokratiske partiet. Eksempel på det er Angela Merkels fjerde regjering.

Koalisjonen av villige beskriver deltakere i militære intervensjoner hvor FNs sikkerhetsråd ikke har blitt enige om en fredsbevarende operasjon. Eksempel på det er den USA-ledede koalisjonen som deltok i krigen i Irak.

## Se også
* Kollasjon
* Koalisens

## Eksterne lenker
*
Opus citatum

**Op.cit.** (latinsk forkortelse for *opus citatum*, som betyr «det siterte verk».) er et uttrykk som brukes i fotnoter for å henvise leseren til et tidligere referert verk. For å finne kilden som op.cit. refererer til, må en se på tidligere fotnoter for å finne den aktuelle kilden.

## Eksempel
* 9. R. Millan, *Art of latin grammar* (Academic, New York, 1997), s.&nbsp;23.
* 10. G. Wiki, *Blah and its uses* (Blah Ltd., Old York, 2000), s.&nbsp;12.
* 11. Millan, op.cit., s.&nbsp;148.

Referanse nummer 11 er til det samme verket som referanse nummer 9 (R. Millan, *Art of latin grammar*), selv om sidetallet er et annet.

## Se også
* Bibliografi
* Ibid

## Referanser
Sverre Stenersen

**Sverre Stenersen** (født 18. juni 1926 i Målselv, død 17. desember 2005 samme sted) var en norsk kombinertløper som var aktiv fra 1946 til 1962. I 1950-årene var han fast gjest på seierspallen ved internasjonale mesterskap. Han største triumfer er OL-gullet i 1956 i Cortina d'Ampezzo og VM-gullet i 1954 i Falun. Stenersen var norsk flaggbærer i vinter-OL 1956 i Cortina d'Ampezzo. I 1955 ble han tildelt Holmenkollmedaljen.

Stenersen representerte Målselv IL og vant hele 14 kongepokaler i løpet av karrieren. Han vant fem kongepokaler for NM-seirene i kombinert, i tillegg vant han også store kongepokaler for seirene i Holmenkollens kombinertrenn i 1955, 1956 og 1959, samt Lillehammer skiklubbs kombinertrenn i 1958 og hovedrennet for Nord-Norge i 1960. Han vant liten kongepokal i hovedrennet i Nord-Norge i 1948 og 1957, samt i renn i Målselv i 1952 og i Svolvær i 1953.

## Mesterskapsmedaljer
* OL 1952 &ndash; bronse
* VM 1954 &ndash; **gull**
* OL 1956 &ndash; **gull**
* VM 1958 &ndash; sølv

## Medaljer i norske mesterskap

## Referanser


## Eksterne lenker
*
Boikott

**Boikott** er en handling hvor man frivillig frastår å bruke, kjøpe eller handle med en person, organisasjon eller et land, som et uttrykk for protest, vanligvis for sosiale eller politiske årsaker. Hensikten med en boikott er å påføre økonomisk tap på målet, eller å indikere en moralsk indignasjon, å forsøke å tvinge målet til endre en forkastelig oppførsel. Tidvis kan en boikott være en form for aktivisme hos konsumenter.

Boikott mellom land er kjent som *[[embargo]]*.

## Bakgrunn
Boikott er en fornorskning av det engelske ordet *boycott*. Begrepet stammer fra den engelske avisen *[[Daily Mail]]*, som i 1880 publiserte en artikkel med overskriften «BOYCOTT». Artikkelen handlet om irske bønders organiserte motstand mot en engelsk godsforvalter og kaptein ved navn Charles Cunningham Boycott som arbeidet for en fraværende eier, John Crichton, 3. jarl Erne. Da høstingen hadde vært lav dette året, tilbød lord Erne sine leietakere 10 prosent reduksjon i sine leieavtaler, men i september dette året krevde leietakerne 25 prosent reduksjon, noe lord Erne nektet.

Kaptein Boycott ble det første målet for en «boikott», ettersom ingen ville ta arbeid på godset han forvaltet. Avlingen var nær ved å råtne, men 50 mann eskortert av 1000 soldater fikk etter hvert reddet avlingen. Boycott forsøkte deretter å kaste ut 11 leietakere fra landområdet. Den irske politikeren Charles Stewart Parnell holdt en tale i byen Ennis hvor han foreslo at framfor å gripe til vold skulle alle i lokalsamfunnet sky arbeidstakeren. Til tross for den kortvarige økonomiske vanskelighetene som skjedde grunnet denne kollektive handlingen, ble Boycott snart isolert – hans arbeidere sluttet å arbeide på markene og stallene, og i godshuset. Lokale forretningsmenn sluttet å handle med ham, og den lokale postmannen nektet å avlevere post.

## Se også
* Lockout
* Streik
* Cancel culture, digital utskjemming og fortielse av personer eller virksomheter en misliker
* Eksklusjon

## Referanser


## Litteratur
* Friedman, M. (1999): *Consumer Boycotts: Effecting Change through the Marketplace and the Media*. London: Routledge.
* Hoffmann, S., Müller, S. (2009): «Consumer Boycotts Due to Factory Relocation» i: *Journal of Business Research*, **62** (2), s. 239–247.
* Hoffmann, S. (2011): «Anti-Consumption as a Means of Saving Jobs» i: *European Journal of Marketing*, **45** (11/12), s. 1702–1714.
* Glickman, Lawrence B. (2009): *Buying Power: A History of Consumer Activism in America*. University Of Chicago Press.
* Klein, J. G., Smith, N. C., John, A. (2004): «Why we Boycott: Consumer Motivations for Boycott Participation» i: *Journal of Marketing*, **68** (3), s. 92–109.

## Eksterne lenker
*
Professional Air Traffic Controllers Organization

**Professional Air Traffic Controllers Organization** (**PATCO**) var en fagforening som representerte flyveledere i USA i spørsmål om lønn, arbeidstid og andre arbeidsvilkår.

3. august 1981 gikk foreningen ut i streik for bedre arbeidsvilkår, høyere lønn og en 32-timers arbeidsuke. Foreningen overtrådte dermed en lov fra 1955 som forbød føderalt ansatte å streike. President Ronald Reagan erklærte streiken en nasjonal trygghetsfare og beordret flyvelederne tilbake i jobb med hjemmel i Taft&ndash;Hartley-loven av 1947, som begrenset fagforeningenes streikerett.

Flyvelederne nektet å følge Reagans ordre og 5. august ga Reagan alle 11&nbsp;359 streikende flyveledere sparken. De ble også permanent utestengt fra føderalt arbeid. De oppsagte flyvelederne ble erstattet av et lite antall flyveledere som ikke deltok i streiken samt mannskap fra andre anlegg og fra militæret, som ble brukt inntil myndighetene fikk lært opp nye flyveledere.

Noen få tidligere flyveledere ble senere gjenansatt, og de og deres erstatninger er nå representert av National Air Traffic Controllers Association, som ble stiftet i 1987 uten noen forbindelse til PATCO.

PATCO eksisterer nå i form av en privat forening som representerer de streikende flyveledernes interesser. Organisasjonen kjemper fortsatt mot masseoppsigelsene og diskriminering av de streikende flyvelederne etter at president Bill Clinton opphevet utestengelsen fra føderalt arbeid i 1993.

## Referanser
Kathryn Grayson

**Kathryn Grayson** (født **Zelma Kathryn Elisabeth Hedrick** den 9. februar 1922 i Winston-Salem i Nord-Carolina, død 17. februar 2010 i Los Angeles i California) var en amerikansk skuespillerinne og sanger.

Grayson medvirket i en rekke musikalfilmer på 1940- og 1950-tallet. Hennes første film var *[[Andy Hardy's Private Secretary]]* i 1941 hvor hun spilte mot Mickey Rooney. Det drøyde ikke lenge før hun fikk spille mot MGMs store stjerner som Gene Kelly i *[[To gaster går i land]]* (1945) og Fred Astaire.

Sine beste roller hadde Grayson i *[[Show Boat]]* (1951) og *[[Kiss Me Kate]]* (1953). Hennes siste film ble *[[Vagabond King]]* i 1956. Etter dette har hun jobbet i teater og på nattklubber. Hun har fått en stjerne på Hollywood Walk of Fame.

## Referanser


## Eksterne lenker
* 
* 
*
Anders Nordberg

**Anders Nordberg** (født 17. februar 1978 i Skien) er en norsk orienteringsløper og trener som representerer Nydalens Skiklub. Han er gift med orienteringsløperen Anne Margrethe Hausken Nordberg. Sammen har de tre barn.

## Karriere
Nordberg slo for alvor gjennom internasjonalt da han tok  VM-bronse på mellomdistanse 2004 i Sverige. I 2005 ble han tredobbelt nordisk mester i orientering på Notodden. I juli 2007 vant han herreklassen i O-Ringen i Mjölby, Sverige Senere samme sesong tok han en ny VM-bronse, denne gang på langdistansen.

I verdenscupløpene på Siggerud i juni 2008 vant Nordberg sin første og eneste verdenscupseier. I VM i Tsjekkia 2008 tok han sølv på langdistansen, bare slått av sveitseren Daniel Hubmann.

I VM i ungarske Miskolc havnet Nordberg midt i en særdeles dramatisk situasjon. Nordberg løp den siste etappen for Norge og ledet da han stanset for å hjelpe sin svenske konkurrent Martin Johansson som hadde skadet seg stygt. Johansson hadde fått en pinne stukket inn i leggen og skrek av smerte. Hele ledertrioen i stafetten, bestående av Nordberg, franske Thierry Gueorgiou og tsjekkiske Michal Smola, stoppet og ga opp sine respektive lags sjanser for å hjelpe den skadde svensken. Nordberg, Gueorgiou og Smola høstet stor respekt og hyllest for dette. Juryen i løpet lot likevel resultatet stå og Sveits endte som vinnere av stafetten.

I 2010 ble det VM-sølv på hjemmebane i Trondheim. På langdistansen ble Nordberg kun slått av sin landsmann Olav Lundanes. Det ble også medalje på stafetten ettersom de to sistnevnte løp inn til sølv sammen med Audun Hultgreen Weltzien.

Anders Nordberg representerte Kristiansand Orienteringsklubb i perioden 1999-2005, Bækkelaget i perioden 2006&ndash;2007, Halden skiklubb i perioden 2008&ndash;2010 og fra 2011 den finske klubben Vaajakosken Terä. Etter et kort opphold i moderklubben Skien OK, ble han i 2013 klar for hovedstadsklubben Nydalens SK, der han både er trener og satser orientering selv. Her trener han blant andre Håvard Haga, Bojan Blumenstein, Eirik Langedal Breivik, Gjermund Tørnqvist Halden, Lukas Liland, Elias Jonsson og Anders Vister. 

## Medaljer i norske mesterskap

## Utmerkelser
* 2007 - Årets Orienteringsløper - Norges Orienteringsforbund
* 2010 - Vinner av *"Årets forbilde 2009"* på Idrettsgallaen 2010 i Håkonshall på Lillehammer for sin gode sportsånd under VM i 2009. Han ga opp Norges sjanser for å hjelpe svenske Martin Johansson som var stygt skadet.

## Eksterne lenker
* 
* Nordbergs hjemmeside
Holger Hott

**Holger Hott**, tidligere **Holger Hott Johansen** (født 8. april 1974) er en norsk orienteringsløper og verdensmester. Han er utdannet sivilingeniør (lyd og akustikk).

## Karriere
Holger Hott vant den individuelle bronsemedaljen i langdistanse i VM 2004 og 2005. Han deltok på Norges stafettlag som tok gull i VM i Japan i 2005. Han vant verdenscupen sammenlagt i 2004. 
 
I august 2006 vant han sin første individuelle VM-tittel, da han gikk til topps på mellomdistansen under VM i Århus.

Han løper for Kristiansand Orienteringsklubb, og har tidligere vært medlem av IF Trauma, IL Express, IL Imås, IFK Lidingö, Bækkelagets Sportsklub.

## Personlig
Hott er gift med den canadiske orienteringsløperen Sandy Hott (født Smith). Våren 2007 bestemte de seg for å endre etternavn fra Hott Johansen til Hott, for å gjøre det kort og enkelt å stave. De hadde tenkt på denne navneendringen en god stund, og bestemte seg for å gjøre endringen like før deres første barn ble født i juni 2007.

## Meritter
* VM-gull på mellomdistanse, 2006
* VM-gull stafett, 2005 
* VM-bronse langdistanse, 2004 og 2005 
* Verdenscup – sammenlagtseier 2004 
* Nordisk mesterskap – sølv mellomdistanse 2003 og 2005 
* Nordisk mesterskap – bronse mellomdistanse 2001, bronse langdistanse 2005 
* NM individuelt – 5 gull, 4 sølv, 3 bronse 
* NM stafett – 5 gull, 2 sølv, 3 bronse 
* Vinner av Tiomila 2001 (Bækkelagets SK), 2008 og 2009 (Kristiansand OK) 
* Vinner av Jukola 1999 (Bækkelagets SK) og 2009 (Kristiansand OK)

## Referanser


## Eksterne lenker
* 
* Holger Hotts hjemmeside
Stavanger katolske ungdomsforening

**Stavanger Katolske Ungdomsforening** (**SKUF**) er en ungdomsforening tilknyttet St. Svithun katolske menighet i Stavanger. Medlemmene er katolske ungdommer i alderen 15 til 25 år. 

SKUF er tilknyttet Norges Unge Katolikker (NUK), og ungdommer fra St. Svithuns menighet deltar regelmessig på sentrale arrangementer som leirer, kurs og møter. Regionalt arrangeres det Vestlandstreff et par ganger i året. Det er de katolske menigheter i Bergen, Haugesund og Stavanger som veksler på å ha slike Vestlandstreff for ungdommer.
Larisa Lazutina

**Larisa Jevgenjevna Lazutina** (Лариса Евгеньевна Лазутина, født Ptitsyna (Птицына), 1. juni 1965 i Kondopoga) er en russisk tidligere langrennsløper.

## Karriere

I OL 1998 i Nagano vant hun fem medaljer (tre gull, en sølv og en bronse. I 1998 ble hun tildelt Holmenkollmedaljen sammen med Fred Børre Lundberg, Harri Kirvesniemi og Aleksej Prokurorov.

Hun ble utestengt fra konkurranser etter en positiv dopingtest i OL 2002 i Salt Lake City, og ble fratatt gullet fra 30&nbsp;km og ytterligere to sølvmedaljer fra de lekene.

## Sammenlagtplasseringer i verdenscupen


 distansecupen var delt mellom langdistanse og mellomdistanse


## Se også
* Liste over mestvinnende vinterolympiere

## Referanser


## Eksterne lenker
* 
*
Provinsen Milano

**Provinsen Milano** (It. *Provincia di Milano*) var en provins i regionen Lombardia i det nordre Italia. Milano var provinsens hovedstad.

Provinsen var den folkerikeste i Italia med  innbyggere etter folketellingen i 2001. Etter Napoli var den med  innbyggere per km² den nest folketetteste. Arealet var  km². 

Monza e Brianza ble i 2009 utskilt som en egen provins av provinsen Milanos område.

Provinsen Milano ble 1. januar 2015 erstattet av Storbyområdet Milano.

## Geografi
Provinsen Milano grenset:
* i nord mot provinsene Varese, Como og Monza e Brianza,
* i øst mot provinsene Bergamo, Cremona og Lodi,
* i syd mot provinsen Pavia og
* i vest mot Piemonte (provinsen Novara).

## Eksterne lenker
*
Geir Kaufmann

**Geir Kaufmann** (født 29. desember 1943, død 16. januar 2022) var en norsk psykolog som var professor ved NHH og BI. 

Han var utdannet psykolog (cand.psychol.) ved Universitetet i Oslo (UiO) i 1970, og var blant de første psykologene som ble offentlig godkjent psykolog i 1974 etter at godkjenningsordningen ble innført året før. Han ble dr.philos. i psykologi i 1975 og var professor i arbeidspsykologi og personalforvaltning ved Norges Handelshøyskole (NHH) 1979-1982. Senere var han professor i kognitiv psykologi ved Universitetet i Bergen og professor i organisasjonspsykologi ved Handelshøyskolen BI i Oslo fra 1995. Fra 2001 var han tilbake til Norges Handelshøyskole som professor i ledelsesfag. Kaufmann arbeidet i hovedsak med spørsmål knyttet til organisasjon, ledelse, problemløsning og kreativitet. 

I 2006 utga han boken *Hva er kreativitet* i Universitetsforlagets serie *[[Hva er-bøkene|Hva er]]*.Kaufmann har vært gjesteforeleser ved University of California og Yale University. Han mottok i 2005 prisen «Emerald Citation of Excellence» for ledelsesforskning.

Han var gift med Astrid Kaufmann, som han skrev flere bøker sammen, blant annet boken *Psykologi i organisasjon og ledelse* som regnes som en klassiker  innen faget. 

Festskriftet *Creativity and problem-solving in the context of business management: a festschrift in honour of Geir Kaufmann for his 60-year anniversary* ble utgitt i 2004.

## Referanser


## Eksterne lenker
Trappetroll

Et **trappetroll** er et fjærformet leketøy, oppfunnet av ingeniøren Richard T. James og hans kone Betty James tidlig i 1940-årene. Trappetroll kommer i forskjellige størrelser, men er vanligvis ikke større enn en voksen persons knyttneve når den er i kompakt form. Trappetroll har en enkel spiral- eller fjærdesign, opprinnelig av metall, men er mest vanlig i plast. Leken kalles trappetroll fordi den kan «gå» ned trapper, ved at fjæra strekker og omformer seg ved hjelp av gravitasjonen.

## Eksterne lenker
*
Rhea (måne)

**Rhea** (*re'-a*, Gresk *Ῥέᾱ*) er Saturns nest største måne og ble oppdaget i 1672 av Giovanni Domenico Cassini.

## Navn
Rhea har fått navn etter titanen Rhea i gresk mytologi. Den har også fått betegnelsen **Saturn&nbsp;V**.

Cassini kalte de fire månene han oppdaget (Tethys, Dione, Rhea og Iapetus) *Sidera Lodoicea* («Louis' stjerner») for å ære kong Ludvig XIV av Frankrike. Astronomene begynte å kalle disse og Titan for *Saturn&nbsp;I* til *Saturn&nbsp;V*. Da Mimas og Enceladus ble oppdaget i 1789, ble nummersystemet utvidet til *Saturn&nbsp;VII*. Det var William Herschels sønn John Herschel som foreslo å kalle opp de sju månene etter titanene i 1847.

## Fysiske egenskaper

Rhea er en ismåne med en densitet rundt 1240&nbsp;kg/m³. Den lave densiteten antyder at den har en steinkjerne som utgjør mindre enn en tredjedel av månens masse, mens resten består av vannis. Rheas sammensetning ligner nabomånen Dione, noe som tyder på at de har lignende forhistorier. Temperaturen på Rheas overflate er fra 99 K (−174&nbsp;°C) i fullt sollys til 53 K (−220&nbsp;°C) på nattsiden.

Rhea har et stort antall kratere og lyse fjærlignende merker på overflaten. Overflaten kan deles inn i to geologisk forskjellige områder basert på tettheten av nedslagskratere. Det første området har kratere større enn 40&nbsp;km i diameter, mens det andre (i deler av polområdet og ekvatorområdet) har mindre kratere. Dette tyder på at deler av overflaten har blitt omdannet en eller annen gang i månens tidlige historie. Som på Callisto mangler kraterne den høye kanten man finner for eksempel på Månen og Merkur.

*Cassini*-sonden gjorde en planlagt forbiflygning av Rhea den 25. november 2005 i en avstand av 500 kilometer.

## Mulige ringer
Den 6. mars 2008 kunngjorde NASA at Rhea kanskje har et tynt ringsystem. Dette vil i så fall være den første oppdagelsen av ringer rundt en måne. Ringenes eksistens fremkommer av observerte endringer i elektronflyten fanget av Saturns magnetfelt da *Cassini* passerte forbi Rhea. Støv og brokker ser ut til å utvide Rheas hill-sfære, men er mer kompakt jo nærmere månen, og inneholder tre smale ringer med enda høyere tetthet.

## Noter og referanser
;Noter


;Referanser